Начальнік землеўпарадкавальнай службы райвыканкама Алена Пастухова расказала, што вынікі штогадовага конкурсу падводзяцца па васьмі пазіцыях, сярод якіх у тым ліку і кваліфікацыйны ўзровень яе спецыялістаў. Сённяшні калектыў, адзначае кіраўнік, высокапрафесійны і вопытны. У такім складзе – намеснік начальніка Надзея Ярмак-Будовіч, галоўны спецыяліст Алена Скрупская, вядучыя спецыялісты Вольга Тарасевіч і Ганна Туравец – з перыядычнымі кадравымі зменамі служба працуе амаль васемнаццаць гадоў і ўсе супрацоўнікі маюць узнагароды. Не забываюць у калектыве былых калег Вячаслава Юдэнку, Марыну Голік і Лілію Дашкевіч, запрашаюць на святы і карпаратывы. Неацэнным лічаць перададзены вопыт былых кіраўнікоў Івана Бамбізы і Аляксандра Вяргея.